इंदौर. प्रधानमंत्री नरेन्द्र मोदी की यात्रा की तैयारियों को लेकर मुख्य सचिव बीपी सिंह सोमवार को इंदौर पहुंचे। सिंह ने एयरपोर्ट से लेकर मुलाकात स्थल तक सुरक्षा-व्यवस्था को लेकर पुलिस अधिकारियों से चर्चा की। वे उस स्थान पर भी गए जहां पीएम मोदी दाऊदी बोहरा समाज के 53वें धर्मगुरु सैयदना आलीकदर मुफद्दल सैफुद्दीन से मुलाकात करेंगे। धर्मगुरु से मिलने प्रधानमंत्री मोदी 14 सितंबर काे इंदौर आ रहे हैं। प्रधानमंत्री की यात्रा के लिए स्पेशल प्रोटेक्शन गार्ड (एसपीजी) की टीम सोमवार शाम इंदौर पहुंच गई।